יצחק שרם

יצחק שרם (נולד ב-1947) הוא איש עסקים ישראלי ופעיל בשוק ההון. היה שותף בקבוצת ההשקעות "שרם-פודים-קלנר" (במקור דוברת-שרם ושות') ששלטה בעשרות חברות במשק הישראלי. יצחק שרם נולד בתל אביב. הוא בעל תואר ראשון בכלכלה מאוניברסיטת בר-אילן ותואר שני במנהל עסקים מאוניברסיטת תל אביב. שרם החל את דרכו ככלכלן במחלקת ניירות ערך של בנק דיסקונט. בשנת 1976 גייס אותו אהרן דוברת, אז המנכ"ל קונצרן "כלל", לנהל את חברת שירותי השקעות ומסחר בניירות ערך של הקונצרן - "בטוחה". בהמשך הפך שרם ליד ימינו של דוברת בכלל ועמד בראש חטיבת הפיננסים של הקונצרן, שכללה גם את עסקי הביטוח שלה. באוקטובר 1986 מונה למשנה למנכ"ל. בדצמבר 1990 הודיעה אהרן דוברת על פרישתו מתפקיד המנכ"ל והמליץ על שרם כמחליפו, אך הוא לא נבחר וגם פרש מהחברה. לאחר פרישתו מכלל הקים באפריל 1991, עם דוברת את חברת ההשקעות "דוברת, שרם ושות' בע"מ" ואת חברת "לידר", שהתמחתה בחיתום ובהשקעות. המשקיע הראשון בחברה היה אלפרד אקירוב, ובהמשך גייסו משקיעים נוספים, בהם מיכאל שטראוס. וב-1993 הונפקה החברה בבורסה. תוך זמן קצר קבוצת דוברת-שרם לחברת השקעות בעלת פעילות מגוונות עם החזקות בחברות תעשייה, טכנולוגיה מתקדמת, תקשורת, פיננסים ונדל"ן. היא ביצעה שורה של רכישות והנפקות בבורסה של חברות ליצירת פירמידת שליטה מורכבת בעלת חמש עד שש שכבות. שבמקביל מכרו לחברות הציבוריות השקעות שהחזיקו באופן פרטי, לרוב תוך יצירת הפסדים לחברות הציבוריות. כך לדוגמה מכרו את חברת "דוברת-שרם תעשיות" שהחזיקו באופן פרטי לחברת "לידר" הציבורית. עם אלפרד אקירוב הקימו חברה בשם "אדש"ה פיתוח השקעות ויזמות בע"מ" (אדש"ה היא ראשי תיבות של שמות המשפחה של המשקיעים אקירוב-דוברת-שרם-הייטנר). ביוני 1994 הונפקה החברה בבורסה, וביולי 1995 רכשה חברת אלרוב של אקירוב את מניות דוברת ושרם באדש"ה והפכה לבעלת השליטה. תחילה עסקה קבוצת "דוברת-שרם" בעיקר בפעילות פיננסית, ניהול תיקי השקעות וייעוץ להנפקות של חברות אחרות. שרם יזם את הקמת ד"ש בית השקעות (ראשי תיבות של דוברת-שרם), ובאמצעות חברת הבת לידר-הנפקות עסקה בייעוץ להנפקות של חברות אחרות, תמורת אחוזים מהמניות. שרם גם היה מעורב בהקמת קרן הון סיכון קרן פיטנגו (שפעלה אז בשם "פולריס 2"), שהפכה בהמשך לקרן הון-הסיכון הגדולה בישראל. קבוצת "דוברת שרם", הייתה שותפה גם בחברת הניהול של הקרן "דש פולריס". בנובמבר 1996 גייסה 50 מיליון דולר מקבוצת משקיעים שכללה את חברת "קלארידג'" של צ'ארלס ברונפמן, אריסון השקעות, חברת טבע ובנק לאומי. בסך הכל גייסה קרן "פולריס 2" 125 מיליון דולר ובשנת 2000 כבר כיסתה את ההשקעה והניבה רווח של כ-200 מיליון דולר. בשנת 1995 רכשו את השליטה בחברת "אורדן תעשיות", יצרנית של מוצרי מתכת לשוק הביטחוני והאזרחי, ובאמצעותה רכשו שנת 1996 את השליטה בחברת ההשקעות של בנק הפועלים ("פועלים השקעות"), ושבהמשך שונה שמה ל"פולאר השקעות". "פועלים השקעות" עצמה הייתה בעלת מניות בשורה של חברות. בינואר 1997 מכרו את פעילות הנדל"ן שלהם "קלד"ש", שהחזיקו באופן פרטי לחברה הציבורית "פועלים השקעות". פעילות אוגדה בחברה חדשה בשם "פולאר נדל"ן" וסבלה אחר כך מהפסדים כבדים של כ-235 מיליון שקל. בנוסף הובילו את "פולאר השקעות" לשורה של רכישות ממונפות, השקעות בשורה של חברות טכנולוגיה ונדל"ן. בשנת 1998 נפרד דוברת משרם, תוך כדי סכסוך אישי חריף, מכר את חלקו בחברה לאביגדור קלנר ויאיר פודים, ושם הקבוצה שונה ל"שרפ"ק - שרם-פודים-קלנר". הקבוצה המשיכה להתרחב באמצעות רכישות וגיוס הון בבורסה, והתרחבות בפעילות גם מחוץ לישראל. בשנת 2000 היה שרם שיאן השכר במשק הישיראלי עם שכר שעלותו הייתה 15 מיליון שקל. בשנת 2000 הוביל שרם השקעה בחברת "EER", שהקים יזם בשם משה שטרן שפיתח טכנולוגיה לטיפול בפסולת עירונית. החברה גייסה במשך השנים קרוב ל-60 מיליון דולר מ"אורדן תעשיות" ומשקיעים שונים. במרץ 2007 הכריז שרם שהחברה עומדת בפני הנפקה לפי שווי של מאות מיליוני דולרים, אולם הדבר לא יצא לפועל. אחר כך מוזגה החברה לשלד בורסאי, ולבסוף נסגרה ב-2013 לאחר של יצרה מעולם הכנסות. בעקבות התפוצצת בועת הדוט-קום בשנת 2001, אחר כך המשבר הכלכלי, עקב ההחמרה במצב הביטחוני ב-2002 כתוצאה מהאינתיפאדה השנייה, גרמה לחברות בקבוצה לצבור הפסדים כבדים, ולמחירי המניות שלהם לרדת בצורה חדה. במיוחד נפגעה חברת "פולאר השקעות" שגייסה הון באיגרות חוב, אך סבלה מהפסדים בהשקעות כושלות בנדל"ן וחברות טכנולוגיה. בשנת 2001, מחקה החברה השקעות בסך 245 מיליון שקל ורשמה הפסד של 217 מיליון שקל. שווי השוק שלה בשנת 2004 היה שמחצית משוויו בעת שרכשו את החברה כעשר שנים קודם. בינואר 2007 זומן שותפו של שרם, אביגדור קלנר, לחקירה במשטרה בחשד לעבירות של מסחר בניירות ערך תוך שימוש במידע פנים, תרמית בניירות ערך ובהעברת מידע פנים לרואה החשבון וחבר מרכז הליכוד קובי בן גור. בנוסף נבדקה מעורבותו בפרשת רשות המיסים. ביוני נשלח למעצר בית של 10 ימים והודיע כי הוא משעה את עצמו מתפקידיו בחברת "פולאר השקעות" ויוצא לחופשה. בספטמבר הודיעו יצחק שרם ויאיר פודים כי הם מוחקים את שמו של קלנר משם הקבוצה שבשליטתם - "שרם-פודים-קלנר", ושינו את שם החברה ל"שרם פודים גרופ". במקביל, באותה עת, מכרו את השליטה ב"פולאר השקעות" למיליארדר היהודי קנדי ז'יל פלדמן. שלוש שנים אחר כך, לאחר שיאיר פודים עזב את הקבוצה, שמה שונה לאס.אר.גרופ. בעקבות המשבר הכלכלי העולמי ב-2008 "שרם פודים גרופ" רשמה הפסד של כ-130 מיליון שקל ב-2009, ושתי חברות נוספות של הקבוצה, לידר שוקי הון ושרם פודים טכנולוגיות, קיבלו הערות "עסק חי" מרואי החשבון שלהם. חברה נוספת של הקבוצה, "לידר השקעות", ביקשה דחיית תשלומים של 60 מיליון שקל לבעלי איגרות החוב שלה, ובאוקטובר 2009 נמכרה. בינואר 2012 הודיע גם חברת פולאר השקעות כי אין בקופתה מספיק מזומנים בשביל לשלם את החוב למחזיקי איגרות החוב שלה. בעשור השני של המאה ה-21 המשיך יצחק שרם להיות פעיל בשוק ההון. הוא שימש יושב ראש של חברת חברת ברידאיט (BreedIT), שעסקה בפיתוח זנים חדשים של קנאביס רפואי. השקיע בחברת "אמרלד" שפיתחה מערכת לאבחון סרטן העור, והתמזגה עם שלד בורסאי הנסחר בבורסה שמעבר לדלפק בארצות הברית. והוביל קבוצת משקיעים שמיזגו שלד בורסאי עם חברת ננו דיימנשן, העוסקת בפיתוח וייצור מדפסות תלת־ממד לתעשיית האלקטרוניקה. שרם שימש יושב ראש החברה בשנים 2014–2018. באוקטובר 2017 הקים שרם את חברת "אפולו פאוור", כשמיזג בין השלד הבורסאי אור סיטי לחברת סולארפיינט, הפועלת בתחום האנרגיה הסולארית. שי שלו, ‏בית הספר להנדסה פיננסית של יצחק שרם מציג: כך מרוויחים 50 מיליון שקל, באתר גלובס, 12 באוקטובר 1997 שי שלו, ‏דוברת ושרם: סופה של ידידות מופלאה, באתר גלובס, 17 בנובמבר 1998 יורם גביזון, שרם לא מאמין באסטרטגיה, אבל גם לא מכה את תשואת השוק, באתר הארץ, 2 בפברואר 2002 גיא רולניק, האם גנדן תהיה הקלד"ש של נוחי דנקנר?, באתר TheMarker‏, 8 בספטמבר 2005 רותם שטרקמן, עופר נמרודי נגד יצחק שרם, באתר הארץ, 14 בינואר 2007 אורה קורן, אחרי 20 שנה בשוק ההון - שרם משאיר את המשקיעים בלי כלום, באתר TheMarker‏, 12 במאי 2009 שוקי שדה, יצחק שרם, ההבטחה של המשק הישראלי: מ-2 מיליארד שקל ל-20 מיליון בפחות מ-20 שנה, באתר TheMarker‏, 17 בנובמבר 2010 בני מרי, דברת ושרם: כל העסקים, כל הקשרים, חדשות, 6 במאי 1993 אלעזר לוין, כלל: רק כאבי ראש חזקים, בינתיים, חדשות, 29 באפריל 1986 יצחק שרם נתמנה משנה למנכ"ל קונצרן כלל, מעריב, 1 באוקטובר 1986 אלעזר לוין, אהרון דברת לבעלי כלל: מנו את יצחק שרם למנכ"ל במקומי, חדשות, 28 בדצמבר 1990 אלעזר לוין, ...ואולי בכל זאת יצחק שרם, חדשות, 1 בינואר 1991 דוד ליפקין, דוברת ושרם יוזמים הקמת חברת השקעות חדשה, מעריב, 9 בינואר 1991 אלעזר לוין, אקירוב ישקיע בחברת דברת, חדשות, 11 במרץ 1991 שלמה פרידמן, ‏מיכאל שטראוס ומשפחתו רכשו מחוץ לבורסה %7 ממניות דוברת-שרם ושות', באתר גלובס, 15 בפברואר 1999 בני מרי, דוברת־שרם התקבלה כתבות הבורסה לני״ע, חדשות, 23 באפריל 1993 שי שלו, ‏הנדסה פיננסית פרק ג': לידר תחלץ את דוברת ושרם, אבל גם את לאוטמן, יודקובסקי וזיסאפל, באתר גלובס, 14 בינואר 1999 נווית זומר, דברת־שום, אל-רוב והייטנר רכשו דרך אדש״ה את גילתק, חדשות, 13 במאי 1992 שי שלו, ‏אלרוב תמכור לגבור ספורט את השלד הבורסאי של אדשה, באתר גלובס, 23 בדצמבר 1997 שי שלו, ‏הכשרת הישוב תשתתף עם גבור ספורט ברכישת השליטה באדשה, באתר גלובס, 4 בינואר 1998 לידר - גייסה 17.5 מ' שקל ממשקיעים פרטיים, באתר גלובס, 12 בנובמבר 1996 פולריס 2 גייסה 50 מ' ד' שיושקעו בישראל, באתר גלובס, 5 בנובמבר 1996 פולריס 2 כבר כיסתה את ההשקעה והניבה רווח של כ-200 מ' ד', באתר גלובס, 29 במרץ 2000 אמיר אייזנברג, ‏אורדן: איך הופכים תוך שנה מחברה תעשייתית לקונצרן, באתר גלובס, 5 באוקטובר 1997 שי שלו, ‏בעקבות דרישת בנק הפועלים: פועלים השקעות נאלצת לשנות את שמה לפולאר, באתר גלובס, 18 באוקטובר 2001 מירב ארלוזורוב, ‏הושלמה עיסקת רכישת קלד"ש בידי פועלים השקעות, באתר גלובס, 21 ביולי 1997 עמי גינזבורג, ‏מעלות על פועלים השקעות: לא צפויות עיסקאות בעלי עניין נוספות עם קבוצת דוברת-שרם, באתר גלובס, 7 בדצמבר 1997 שלומי גולובינסקי, חברת הנדל"ן קלד"ש ממשיכה להעיק על פועלים השקעות: הפסידה בשנה החולפת 14.8 מיליון שקל, באתר TheMarker‏, 27 במרץ 2001 דפנה צוקר, ‏פועלים השקעות תשקיע בנדל"ן במזרח אירופה, באתר גלובס, 27 בינואר 2000 יורם גביזון, קבוצת שרם - עתודות העבר מחפות על השקעות כושלות בנדל"ן ובהיי-טק, באתר TheMarker‏, 30 במרץ 2003 שי שלו, ‏דוברת יוצא מדוברת-שרם ונשאר בפועלים השקעות, באתר גלובס, 13 בדצמבר 1998 שי שלו, ‏איציק שרם שובר שתיקה: "כדי לשרוד בשוק צריך לשנוא סיכון, לא להיות 'גרידי', וגם קצת כישרון", באתר גלובס, 10 בינואר 2002 שי שלו, ‏הקנדים עדיין כאן: קרן קהנוף תשקיע 13.6 מיליון ש' בדוברת שרם ושות', באתר גלובס, 5 באוקטובר 1997 שי שלו, ‏מפולת? לא בשכר המנהלים: 116 אלף שקל בממוצע - עלות שכרו החודשית של מנהל בחברה בורסאית ב-99', באתר גלובס, 18 באפריל 2000 אבי שאולי, ‏גרינסטון הציעה למשה שטרן לחזור להנהלת EER, באתר גלובס, 25 ביוני 2012 הארץ, EER מקבוצת אורדן תגייס 10 מיליון דולר; סובלת מגירעון של 12 מיליון בהון העצמי, באתר TheMarker‏, 22 במאי 2006 טל לוי, יצחק שרם רוצה להפוך זבל לזהב: "עד 2008 ננפיק את EER לפי שווי של מאות מיליוני דולרים", באתר TheMarker‏, 14 במרץ 2007 אבי שאולי, ‏EER : שטרן עדיין אופטימי, אבל השווי במגמת ירידה, באתר גלובס, 14 בינואר 2010 רון שטיינבלט, ‏חברת מיחזור הפסולת אי.אי.אר בדרך לבורסה: תמוזג ל-RVB של אביב צידון, באתר גלובס, 12 בדצמבר 2010 אביב לוי, ‏EER חיסלה את מתקן סילוק הפסולת שהקימה באעבלין, באתר גלובס, 29 ביולי 2013 יורם גביזון, שרם מדבר על הכל, חוץ ממחיר מניית פולאר, באתר TheMarker‏, 3 בפברואר 2002 TheMarker digital, פולאר השקעות מקבוצת שרם פודים קלנר השלימה הנפקת איגרות חוב וכתבי אופציות בהיקף של כ-100 מיליון שקל, באתר TheMarker‏, 9 בדצמבר 2001 יורם גביזון, קבוצת שרם - עתודות העבר מחפות על השקעות כושלות בנדל"ן ובהיי-טק, באתר TheMarker‏, 30 במרץ 2003 גולן פרידנפלד, השנה השחורה של שרם: מחיקת 245 מיליון שקל בפולאר השקעות הובילו להפסד של 217 מיליון שקל, באתר TheMarker‏, 26 במרץ 2002 עידו אלון, פולאר קוטפת בקלות את תואר ההשקעה האומללה של העשור, באתר הארץ, 8 בפברואר 2004 אתי אפללו, התקדמות בחקירת המשטרה בפרשת קלנר ובן גור: חשד - קלנר סיבך את פולאר בעסקות מלאכותיות, באתר TheMarker‏, 15 ביולי 2007 אסף מליחי, אביגדור קלנר, החשוד בשימוש במידע פנים, משעה עצמו, באתר ynet, 4 ביוני 2007 אפרת נוימן, שרפ"ק בלי ק' - שרם ופודים מוחקים את קלנר, באתר הארץ, 2 בספטמבר 2007 חגי עמית, שבוע לפני מכירת השליטה - פולאר השקעות זינקה ב-17%, באתר הארץ, 4 ביוני 2007 רם עוזרי, הסוף לשרם-פודים: רק יצחק שרם נותר חתום בשמו על הקבוצה, באתר TheMarker‏, 2 בנובמבר 2010 ליאור זנו, שרם פודים רשמה הפסד של כ-130 מיליון שקל ב-2009; הערות "עסק חי" ללידר ושרם פודים טכנולוגיות, באתר TheMarker‏, 29 במרץ 2010 }יובל מ., שרם פודים: ההפסד ברבעון גדל ב-78% ל-52.2 מיליון ש' עקב ההאטה בשוק ההון והפסדים בחברות טכנולוגיה, באתר TheMarker‏, 30 במאי 2008 מיכאל רוכוורגר, יצחק שרם מבקש דחיית תשלומים של 60 מיליון שקל לבעלי האג"ח של לידר השקעות, באתר TheMarker‏, 9 במאי 2009 תמר קובלנץ, ‏סופה של תקופה בלידר: שרם ופודים OUT, דן דוד IN, באתר גלובס, 29 באוקטובר 2009 שלי אפלברג, פולאר מצטרפת להסדרים: לא תשלם לבעלי אג"ח 27.4 מיליון שקל, באתר TheMarker‏, 1 בינואר 2012 דרור רייך, גלובל קנאביס תשקיעה עד 3.2 מיליון שקל בברידאיט הישראלית, באתר TheMarker‏, 18 במאי 2014 הדס מגן, ‏החברה הישראלית ששואפת להשביח את הקנאביס, באתר גלובס, 29 ביוני 2014 שירי חביב ולדהורן, ‏אמרלד תשווק בארה"ב מערכת לאבחון סרטן העור, באתר גלובס, 22 במרץ 2016 גלי וינרב, ‏עוד שלד של איציק שרם בדרך להנפקה: אמרלד תגייס 4.8 מ' ד', באתר גלובס, 6 באוגוסט 2015 משה גולן , ‏מניית היום: השלימה עסקת מיזוג עם חברת היי-טק וטסה 30%, באתר גלובס, 18 באוגוסט 2014 שירות גלובס, ‏יצחק שרם יוצא לחופשה מתפקידו כיו"ר ננו דיימנשן, באתר גלובס, 18 במאי 2018 רועי קצירי, ‏נגמר לו הכוח? יצחק שרם התפטר מתפקידו כיו"ר אפולו פאוור, באתר גלובס, 18 ביוני 2018